RETNINGSLINER FOR SØKNADER TIL KOMMUNALT NÆRINGSFOND I BYGLAND KOMMUNE

# Næringsfondet og føremål

Kommunestyret avgjer storleiken på ramme for næringstiltak i årlege budsjettvedtak.

Føremålet er å oppfylle kommunen sine til ei kvar tid gjeldande næringspolitiske målsettingar slik desse er uttrykt i kommuneplan og økonomiplan.

# Prioriterte tiltak og satsingar

Tilskot til bedriftsutvikling, kompetanseheving og innovasjon vert prioritert. Investeringar i infrastruktur som kjem fleire verksemder eller ei heil næring til gode skal prioriterast. I tillegg vil ein legge vekt på fylgjande moment:

* + Sysselsettingseffekt generelt
	+ Verdiskaping
	+ Prosjekt som omfattar fleire verksemder/samarbeidsprosjekt
	+ Lokale behov
	+ Prosjekt som er med på å betre sysselsettingssituasjonen for ungdom, vert prioritert
	+ Tiltak som trygger eksisterande arbeidsplassar

# Mynde og klagehandsaming

1. Formannskapet gjer vedtak om bruk av midlar til næringstiltak etter retningslinene.
2. Næringsansvarleg kan handsame søknadar til mindre prosjekt på inntil kr. 100.000 administrativt.
3. Klage på administrative vedtak vert handsama av formannskapet som klageinstans. Klage på vedtak i formannskapet vert handsama av kommunestyret som klageinstans.

# Søknadsfrist

1. Søknader som kan handsamast administrativt vert handsama fortløpande.
2. Søknaden *skal* sendast inn via portalen [www.regionalforvaltning.no.](http://www.regionalforvaltning.no/) Søknadar som kjem direkte vert sendt i retur.

# Innhald i søknaden

1. Bygland kommunes forenkla forretningsplan skal fyllast ut og vedleggas søknaden
2. Opplysningar om søkjar
	* Den ansvarlege prosjekteigars namn og organisasjonsnummer
	* Kven som er kontaktperson og kontaktinformasjon
3. Økonomi
	* Kva tilskotsbeløp det vert søkt om
	* Budsjett med finansieringsplan
	* For søkjarar som får frådrag for MVA, må alle beløp oppgivast eks. mva.
	* Om søkjar på søknadstidpunktet har motteke anna offentleg stønad inneverande år og dei to siste rekneskapsåra jamfør reglane om offentleg stønad. Bagatellmessig stønad utgjer 200.000,- euro fordelt over tre samanhengande rekneskapsår.
4. Skildring av tiltaket og forventa resultat
	* Tiltaket det vert søkt om tilskot til, med mål og målgruppe
	* Framdriftsplan
	* Organisering av tiltaket, medrekna eventuelle samarbeidspartnarar og kva roller dei skal ha.
5. Eventuelt andre opplysningar som er relevante for søknaden.

# Vilkår

1. Tilskot til investeringar kan gjevast med inntil 10% eller maksimalt kr. 200.000,- pr. søknad.
2. Tilskot til utviklingskostnader med inntil 30% eller maksimalt kr. 200.000,- pr. søknad.
3. Søkjaren (verksemda) skal ha forretningsadresse i Bygland kommune. Den delen av verksemda som naturleg kan skje i Bygland kommune skal vere plassert her.
4. Det kan ikkje gjevast støtte til;
	* Ordinære driftskostnader
	* Gjeldssanering eller lån
	* Innkjøp av varelager og investeringar i lett omsettelege varer
	* Transportmidlar, leasingbilar (firmabilar) og vedlikehald av desse
	* Private planprosessar
	* Forbruksmateriell, råvarer, rekvisittar/tilbehøyr eller tradisjonelt landbruksutstyr
	* Oppussing og vedlikehald
	* Fornying av maskiner og utstyr som må skiftast ut som ein naturleg del av drifta
	* Direkte eller indirekte investering i verksemdas eigenkapital

# Stønadsformer

* + Etableringstilskot (sjå punkt 8)
	+ Utviklingskostnadar (sjå punkt 9)
	+ Investeringar

# Etableringstilskot

1. Ved nyetableringar kan det gjevast eit etableringstilskot på inntil kr. 200.000.
2. Tilskotet kan utgjere maks 50% av dei totale investeringane med etableringa.
3. Det vert berre gjeve stønad til prosjekt som gjennom dokumentasjon kan sannsynleggjere at det vil etablere varige og lønnsame arbeidsplassar i Bygland kommune.
4. Søkjar må dokumentere at verksemda er registrert i Brønnøysundregisteret.
5. Endring av selskapsform vert ikkje rekna som etablering og skal ikkje vere grunnlag for tilskot.

# Utviklingskostnadar

1. Med utviklingskostnadar meinast bl.a. produktutvikling, marknadsføring, marknadsundersøkingar og planlegging.
2. Fylgjande kostnader kan ikkje takast med i tilskotsgrunnlaget:
	* Kostnad for overnatting
	* Transportutgifter

# Samfinansiering

* + Før det er søkt om lån eller tilskot frå Bygland kommune skal alle andre sentrale eller regionale støtteordningar vere forsøkt/vurdert.
	+ Samla offentleg støtte til private næringstiltak skal i regelen ikkje overstige 50% av samla kapitalbehov. Ein viser elles til EØS-reglar som er teke inn i vedtektene for fondet.
	+ Søknader skal handsamast i Bygland kommune før dei eventuelt vert handsama i Setesdal Interkommunalt Politisk Råd.

# Utbetaling

* + Tilskot vert utbetalt etterskotsvis mot revisorbekrefta rekneskap – eventuelt rekneskapsførar, eller med kopi av bilag, i tillegg til alle nødvendige offentlege godkjenningar og løyvingar knytte til prosjektet.
	+ Om kostnaden vert lågare enn grunnlaget for tilsegn, vert tilskotet redusert tilsvarande
	+ Tilsegn om tilskot fell bort dersom det ikkje er gjort krav om utbetaling innan 2 år frå vedtaksdato.
1.